Բևեռային ջրածիծառ

**Բևեռային ջրածիծառ** () որորների ընտանիքի (Laridae) փոքր թռչուն։

## Բնութագիր
Թռչնի երկարությունը 36-43 սմ է, թևերի երկարությունը՝ 74-84 սմ։ Բևեռային ջրածիծառը սպիտակ գույնի թռչուն է, սև գույնի գլխարկանման գլխով, մոխրագույն մարմնով, արտահայտված կտրտված և սրածայր պոչով։  Գարնանը և ամռանը կտուցը ստանում է կարմիր գունավորում։ Թաթերը կարճ են, ինչի պատճառով դժվարանում է նրա տեղաշարժումը։ Բնադրում են գաղութներով ժայռերի վրա կամ լողափերին։ Մոնոգամ են, զույգերը ձևավորվում են ողջ կյանքի համար։ Թռչում են ջրից 10-12 մետր բարձրության վրա, որսում են ձկներ, խեցգետնանմաններ, փափկամարմիններ, միջատներ, անձրևաորդեր։ Բների մոտակայքից կարող են ուտել նաև հատապտուղներ։

## Տարածվածություն
Բևեռային ջրածիծառը բնադրում է  բևեռային շրջաններում, Հյուսիսային Եվրոպայի կղզիներում և թերակղզիներում, Գրենլանդիայում, Սիբիրում, Ալյասկայում, Կանադայում։ Ձմեռում է Հարավային կիսագնդում՝ Հարավային օվկիանոսի և նրա մերձակայքի ենթաարկտիկական և անտարկտիկական ջրերում։

Արկտիկայի և Անտարկտիկայի միջև թռիչքների հետևանքով թռչունն ամեն տարի երկու ամառ է դիտում (Արկտիկա և Անտարկտիկա) և ավելի շատ ցերեկային լույս է տեսնում, քան Երկրի ցանկացած այլ կենդանի էակ։

## Պահպանություն
Շոտլանդիայում կազմակերպվում են վայրի բնության պահպանության արգելավայրեր, որոնցում բևեռային ջրածիծառը ընդգրկված է պահպանվող տեսակների ցանկում.

*Մաուսա կղզի, 767 զույգ, 1,7 % Մեծ Բրիտանիայի պոպուլյացիա (1994 թվական)։
*Պապա-Ստուր կղզի, 1 000 զույգ, 2,3 % Մեծ Բրիտանիայի պոպուլյացիա։
*Սամբորո-Հեդ հրվանդան, 700 զույգ, 1,6 % Մեծ Բրիտանիայի պոպուլյացիա (1994 թվական)։
*Ֆուլա կղզի, 1100 զույգ, 2,5 % Մեծ Բրիտանիայի պոպուլյացիա (1992-1996 թվական)։

## Թռչունի գրանցած ռեկորդներ
Բևեռային ջրածիծառը այն եզակի թռչունն է, որը սեզոնային կերպով գաղթում է Արկտիկայից դեպի Անտարկտիկա, և մեկ տարվա ընթացքում այն հաղթահարում է հսկա տարածություն՝ հասնելով ռեկորդային 70 հազար կիլոմետրի։ Միակողմանի թռիչքը տևում է մոտ մեկ ամիս։

Այս տեսակի առանձին թռչուններ մեկ տարվա ընթացքում թռչում են ավելի քան 80 հազար կմ։ Բևեռային ջրածիծառն ապրում է 20-25 տարի (կյանքի առավելագույն տևողությունը 34 տարի է), այսինքն՝ իր ողջ կյանքի ընթացքում թռչունը թռչում է այնքան հեռավորություն, որը հավասար է մինչև Լուսին հեռավորությանը և երեք անգամ հետ վերադառնալուն։

## Պատկերասրահ

Պատկեր:Arctic tern (Sterna paradisaea) attacking, Amsterdam island, Svalbard.jpg
Պատկեր:Sterna paradisaea in the faroe islands.jpg
Պատկեր:Sterna paradisaea (con pulcino).jpg
Պատկեր:Sterna paradisaea.jpg
Պատկեր:Sterna paradisaea-pjt2.jpg
Պատկեր:Arctic tern family during flying lessons.jpg
Պատկեր:Arctic Tern (Sterna paradisaea).jpg
Պատկեր:Eidersperr sterna paradisaea two fight.jpg
Պատկեր:Sterna paradisaea-Norderoog.jpg
Պատկեր:Eidersperrw sterna paradisaea zustossen.jpg
Պատկեր:Arctic Tern (Sterna paradisaea), Farne Islands.jpg
Պատկեր:Eidersperrw Sterna paradisaea colony.jpg
Պատկեր:Sterna paradisaea-pjt4.jpg
Պատկեր:Sterna paradisaea (14395148003).jpg
Պատկեր:Sterna paradisaea (14395148003).jpg
Պատկեր:Arctic terns (Sterna paradisaea) displaying.jpg
Պատկեր:Sterna paradisaea 09May2008.JPG
Պատկեր:Sterna paradisaea MWNH 0421.JPG
Պատկեր:Eidersperrw Sterna paradisaea mit fish unten.jpg
Պատկեր:Sterna paradisaea (40886786493).jpg
Պատկեր:Sterna paradisaea (14188418630).jpg


## Ծանոթագրություններ

## Գրականություն
* 

## Արտաքին հղումներ
* Ռուսաստանի ողնաշարավոր կենդանիներ:Բևեռային ջրածիծառ .

Կատեգորիա:Եվրասիայի թռչուններ
Կատեգորիա:Թռչուններ
Կատեգորիա:Հարավային Ամերիկայի թռչուններ
Կատեգորիա:Որորներ
Կատեգորիա:Ջրածիծառներ
Կատեգորիա:Օվկիանոսային թռչուններ